ՆԳՆ ներքին անվտանգության և հակակոռուպցիոն վարչության

կողմից 2024 թ. ընթացքում իրականացված

աշխատանքների ամփոփ վիճակագրություն

2024 թ. ընթացքում ՆԳՆ ներքին անվտանգության և հակակոռուպցիոն վարչությունում կատարվել են 1911 ծառայողական քննություններ և ուսումնասիրություններ:

Ծառայողական քննությունների արդյունք­ներով ՆԳՆ կառուցվածքային ստորաբաժանումների, ենթակա մարմինների՝ ոստի­կա­նության, փրկարար ծառայության, միգրացիայի և քաղաքացիության ծառայության ծառայողների, քաղաքացիական ծառայողների նկատմամբ կիրառվել են 590 կարգապահական տույժեր, մասնավորապես՝

* Ոստիկանության ծառայողների նկատմամբ՝ 549, այդ թվում՝

- հայտարարվել է «Նկատողություն»` 268,

- հայտարարվել է «Խիստ նկատողություն»` 90,

- պաշտոնային դրույքաչափն իջեցվել է մինչև 3 ամիս ժամանակով՝ 130,

- պաշտոնն իջեցվել է մեկ աստիճանով՝ 7,

- կոչումն իջեցվել է մեկ աստիճանով՝ 4,

- ազատվել են ոստիկա­նու­թյունում ծառայությունից` 50։

Միաժամանակ, ոստիկանության 20 ծառայող ազատվել է ոստիկանությունում ծառայությունից ոչ կարգապահական տույժի կարգով՝ «Ոստիկանությունում ծառայության մասին» օրենքի 45-րդ հոդվածի 1-ին մասի 9-րդ, 9.1-րդ և 11.1-րդ կետերի հիմքով։

* ՆԳՆ կառուցվածքային ստորաբաժանումների քաղաքացիական ծառայողների նկատմամբ՝ 7, այդ թվում՝

- հայտարարվել է «Նախազգուշացում»` 2,

- հայտարարվել է «Նկատողություն»` 5։

* Փրկարար ծառայության ծառայողների նկատմամբ՝ 27, այդ թվում՝

- հայտարարվել է «Նկատողություն»` 11,

- հայտարարվել է «Խիստ նկատողություն»` 12,

- հիմնական աշխատավարձն իջեցվել է մինչև 20 տոկոսով՝ 2,

- ծառայությունը դադարեցվել է՝ 2:

* Միգրացիայի և քաղաքացիության ծառայության քաղաքացիական ծառայողների նկատմամբ՝ 7, այդ թվում՝

- հայտարարվել է «Նախազգուշացում»` 3,

- հայտարարվել է «Նկատողություն»` 4։

2024 թ․ ընթացքում ՆԳՆ ներքին անվտանգության և հակակոռուպցիոն վարչության կողմից նախապատ­րաստվել և նախաքննական մարմիններ են ուղարկվել 51 ծառայողական քննություն­ների նյութեր, որոնցով նախաձեռնվել են 46 քրեական վարույթներ (36-ը՝ ոստիկանության ծառայողների, 1-ը՝ փրկարար ծառայության, 5-ը՝ միգրացիայի և քաղաքացիության ծառայության, 2-ը՝ ՆԳՆ կառուցվածքային ստորաբաժանումների, 1-ը՝ ենթակա կազմակերպութ­յունների աշխատակիցների, 1-ը՝ քաղաքա­ցիների վերա­բե­ր­յալ)։ Դրանք պարունակել են կաշառք ստանալու, պաշտո­նեա­կան լիազորություները չարաշահելու կամ անցնելու (այդ թվում՝ բռնության գործադրմամբ կամ դրա գործադրման սպառնալիքով), պաշտո­նեա­կան կեղծիքի, պաշտո­նեա­կան անփութության, ապացույցներ, բացատրություններ կամ դատավարական փաստաթղթեր կեղծելու, պետական գաղտնիք պարունակող տեղեկություններ հրապա­րակելու, վստահված գույքի հափշտակության, խարդախության, գողության, շորթման, փաստաթղթեր հափշտակելու, հանցավոր ճանապարհով ստացված գույք ձեռք բերելու կամ իրացնելու, հրազենի, զենքի, ռազմամթերքի պահպանության պարտականությունը չկատարելու կամ ոչ պատշաճ կատարելու, հրապարակային սակարկություններ կամ գնումներ անցկացնելիս չարաշահումների, պետական սահմանն ապօրինի հատելուն օժանդակելու հատկանիշներ։

2024 թ․ ընթացքում Ներքին գործերի նախարարությունում հրավիրվել է կարգապահական հանձնաժողովի 6 նիստ, որոնց ընթացքում քննարկվել են ոստիկանության 45 ծառայողի վերաբերյալ իրականացված ծառայողական քննությունների 40 նյութեր:

Քննարկման արդյունքներով ՆԳ նախարարի և ոստիկանության պետ-ներքին գործերի նախարարի տեղակալի հրամաններով ոստիկանության 43 ծառայողի նկատմամբ կիրառվել են կարգապահա­կան տույժեր, մասնավորապես՝ 3 ծառայողի հայտարարվել է «Նկատողութ­յուն», 3 ծառայողի՝ «Խիստ նկատողութ­յուն», իսկ 37 ծառայող ազատվել է ոստիկանությունում ծառա­յութ­յունից։ Բացի այդ, ոստիկանության 1 ծառայողի նկատմամբ իրականացվող ծառայողական քննությունը դադարեցվել է, իսկ 1 ծառայողի վերաբերյալ քննարկումը՝ հետաձգվել: